Պաստառի թանգարան Վիլանովում

**Պլակատի թանգարան** կամ **Պաստառի թանգարան Վիլանովում** ( ), աշխարհի ամենահին պլակատների թանգարան։ Հիմնադրվել է 1968 թվականին, Լեհաստանի մայրաքաղաք Վարշավայում գտնվող Վիլանովի պալատային համալիրում և իր տեսակի մեջ առաջինն է աշխարհում։

## Պատմություն
Պլակատի թանգարանը Վիլանովում Վարշավայի սզգային թանգարանի մի մասն է։ Այն ստեղծվել է Ազգային թանգարանին պատկանող մի քանի հազար պաստառների դրամաշնորհի միջոցով, որոնք պատրաստվել են թանգարանի տնօրեն Ստանիսլավ Լորենցի կողմից։ Պաստառի թանգարանը բացվել է 1968 թվականի հունիսին՝ դառնալով աշխարհի առաջին թանգարանը՝ նվիրված արվեստի այս ձևին։

Հիմնադրման ժամանակ թանգարանն իր հավաքածուում ունեցել է 13000 նմուշ, այդ թվում՝ Երկրորդ համաշխարհային պատերազմի ժամանակաշրջանից պահպանված մոտ 500 պաստառ։ Թանգարանի հավաքածուն անընդհատ աճում է լեհ և միջազգային դոնորների նվերների շնորհիվ։

20-րդ դարի կեսերին լեհերի հետաքրքրությունը պաստառների արվեստի և պաստառների հավաքման նկատմամբ զգալիորեն աճել է՝ ազդվելով ազգային կինոգործիչների վիզուալային ոճով, ինչպիսին է Անջեյ Վայդան։ Կոլեկցիոներները փնտրել և ի մի են բերել ֆիլմեր, պիեսներ և հատկապես մյուզիքլներ գովազդող պաստառներ։ Վարշավայի պաստառների արվեստի ամենամյա մրցույթը ձեռք է բերել համաշխարհային համբավ՝ ի վերջո հանգեցնելով Պաստառի թանգարանի հիմնադրմանը 1968 թվականին։

## Տեղադրություն
[ձախից|մինի|[Վիլանովի պալատ|Վիլանովի պալատական համալիր, 2019. մուտքից աջ` Պաստառի թանգարանն է]]
Պաստառների թանգարանը գտնվում է Վարշավայի ծայրամասում։ Այն տեղակայված է պատմական Վիլանովի պալատական և պարտեզային համալիրում, 19-րդ դարի ձիավարության նախկին դպրոցի տեղում։

Շինությունը կառուցվել է 1848 թվականին, որի հեղինակն է ճարտարապետ Ֆրանցիսեկ Մարիա Լանցին (1799-1875)։ Նրա անունը հիշատակվում է թանգարանի շենքի ճակատային մասում։ Շինությունը 1968 թվականին տրամադրվել է Պաստառների թանգարանին։ Հետագայում թանգարանն ​​ընդլայնվել է նոր պատկերասրահներով` դառնալով ցուցադրման համար ժամանակակից տարածք։

## Հավաքածու
2002 թվականի Վիլանովի Պաստառի թանգարանի հավաքածուի ավելի քան 55000 պաստառներից 30000 միավորը ներկայացնում է Լեհաստանի պաստառների արվեստի պատմությունը 1892 թվականից մինչև 2002 թվականը։ Պաստառի թանգարանում պահվում է պաստառների աշխարհի ամենամեծ հավաքածուներից մեկը։ Թանգարանի հավաքածուն մշտապես համալրվում է Լեհաստանի պաստառների արվեստի և պատմության մշտական ցուցադրությունների, արտասահմանյան պաստառների արվեստի և թեմատիկ ցուցանմուշների միջոցով։

Թանգարանը կազմակերպում է աշխարհի տարբեր ծայրերից ժամանած նշանավոր պաստառների նկարիչների ժամանակավոր ցուցադրություններ և համագործակցում է աշխարհի արվեստի թանգարանների և պատկերասրահների հետ։

Նրա հավաքածուի թիվը հասել է մոտավորապես 62000 աշխատանք։ Դրանք ներառում են, ի թիվս այլոց. լեհական և արտասահմանյան պաստառների հավաքածուներ ամբողջ աշխարհից՝ 19-րդ դարի վերջից մինչև մեր օրերը, ներառյալ Լեհական պլակատի դպրոցի հավաքածուն։ Թանգարանի հավաքածուում ներկայացված են նաև Պաբլո Պիկասոն, Էնդի Ուորհոլը և Ստասիս Էյդրիգևիչյուսը։

## Պաստառի միջազգային բիենալե Վարշավայում
Պաստառների միջազգային բիենալեն Վարշավայում, որը մեկնարկել է 1966 թվականին, թանգարան է տեղափոխվել 1994 թվականին, որտեղ այն անցկացվում է մինչ օրս յուրաքանչյուր երկրորդ տարին մեկ անգամ։ Պաստառի միջազգային բիենալեն դարձել է աշխարհում առաջին պաստառի բիենալեն։ Այսօր այն գրավում է ավելի քան 2000 մասնակիցներ ամբողջ աշխարհից, երբ այն անցկացվում է։

Պաստառի 23-րդ միջազգային բիենալեն տեղի է ունեցել 2012 թվականին։  2016 թվականին, Պաստառի միջազգային բիենալեի 50-ամյակի կապակցությամբ, 25-րդ Համաշխարհային միջազգային պաստառի բիենալեն (IPBW) հրավիրել է հիսուն ականավոր նկարիչների՝ մասնակցելու 50/50/50 ցուցահանդեսին։ Նրանց աշխատանքները վերարտադրվել են թվային տպագրության տեսքով Վարշավայի քաղաքային լուսավորված բաներներում։

Բիենալեի շրջանակներում Պաստառների թանգարանի գործարկումը նպաստել է այս միջոցառման շրջանակներում ցուցադրվող աշխատանքներից արտասահմանյան պաստառների հավաքածուի ձևավորմանը։ Ստեղծվել է արտասահմանյան պաստառների ներկայացուցչական հավաքածու, որը կարելի է եզակի համարել համաշխարհային մասշտաբով։ Այն անմրցակից է այլ հայտնի ռեսուրսների հետ, երբ խոսքը վերաբերում է անցյալ դարի երկրորդ կեսի պաստառների հավաքածուին։

2018 թվականին թանգարանի հիմնադրման 50-ամյակի կապակցությամբ կազմակերպվել է «+ - 1968» ցուցահանդեսը, որում ցուցադրվել են, ի թիվս այլոց, ստեղծագործությունները. Էնդի Ուորհոլ, Ռոյ Լիխտենշտայն, Ռոբերտ Ինդիանա և Ֆրենկ Ստելլա։

## Պատկերասրահ

## Տես նաև
* Վիլանովի պալատ
* Պլակատի լեհական դպրոց
* Գրաֆիկական դիզայն
* Պատկերազարդում
* Պլակատ

## Ծանոթագրություններ

## Արտաքին հղումներ
* Poster Museum, Wilanów within Google Arts & Culture
* Թանգարան պաշտոնական կայք

Կատեգորիա:1968 հիմնադրումներ Լեհաստանում
Կատեգորիա:1968 հիմնադրված թանգարաններ
Կատեգորիա:Գրաֆիկական դիզայն
Կատեգորիա:Դիզայնի թանգարաններ
Կատեգորիա:Վարշավայի թանգարաններ